CELEX: 32021D0935
Language: hu
Date: 2021-06-03 00:00:00
Title: A Tanács (EU) 2021/935 határozata (2021. június 3.) a Nemzetközi Vasúti Fuvarozásügyi Államközi Szervezet Műszaki Szakértői Bizottságának 13. ülésén a mozdonyokra és személyszállító járművekre, a teherkocsikra, valamint a vasúti rendszernek a fogyatékossággal élő és a csökkent mozgásképességű személyek általi hozzáférhetőségére vonatkozó egységes műszaki előírások módosításainak elfogadásával, a vonatösszeállításra és az útvonallal való összeegyeztethetőség ellenőrzéseire, valamint az infrastruktúra alrendszerre alkalmazandó egységes műszaki előírások elfogadásával, a fuvarozási szolgáltatások telematikai alkalmazásaira vonatkozó egységes műszaki előírás I. függelékében említett műszaki dokumentumok hivatkozásainak naprakésszé tételével, továbbá az ATMF-nek a karbantartásért felelős szervezetek tekintetében történő felülvizsgálatával kapcsolatban az Európai Unió által képviselendő álláspontról

2021.6.10.   
               
               
                  HU
               
               
                  Az Európai Unió Hivatalos Lapja
               
               
                  L 204/39
               
            
         A TANÁCS (EU) 2021/935 HATÁROZATA
         (2021. június 3.)
         a Nemzetközi Vasúti Fuvarozásügyi Államközi Szervezet Műszaki Szakértői Bizottságának 13. ülésén a mozdonyokra és személyszállító járművekre, a teherkocsikra, valamint a vasúti rendszernek a fogyatékossággal élő és a csökkent mozgásképességű személyek általi hozzáférhetőségére vonatkozó egységes műszaki előírások módosításainak elfogadásával, a vonatösszeállításra és az útvonallal való összeegyeztethetőség ellenőrzéseire, valamint az infrastruktúra alrendszerre alkalmazandó egységes műszaki előírások elfogadásával, a fuvarozási szolgáltatások telematikai alkalmazásaira vonatkozó egységes műszaki előírás I. függelékében említett műszaki dokumentumok hivatkozásainak naprakésszé tételével, továbbá az ATMF-nek a karbantartásért felelős szervezetek tekintetében történő felülvizsgálatával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkére, összefüggésben a 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Unió a 2013/103/EU tanácsi határozattal (1) összhangban csatlakozott az 1999. június 3-i vilniusi jegyzőkönyvvel módosított, 1980. május 9-i Nemzetközi Vasúti Fuvarozási Egyezményhez (a továbbiakban: COTIF).
                  
               
                     (2)
                  
                  
                     Ciprus és Málta kivételével minden tagállam a COTIF részes fele.
                  
               
                     (3)
                  
                  
                     A COTIF 13. cikke 1. §-ának f) pontja értelmében létrejött a Nemzetközi Vasúti Fuvarozásügyi Államközi Szervezet (a továbbiakban: OTIF) Műszaki Szakértői Bizottsága (a továbbiakban: CTE).
                  
               
                     (4)
                  
                  
                     A COTIF 20. cikke 1. §-ának b) pontja értelmében és az F. függelék (a továbbiakban: APTU) 6. cikkével összhangban a CTE hatáskörébe tartozik többek között a mozdonyokra és személyszállító járművekre (a továbbiakban: LOC PAS) vonatkozó, a teherkocsikra (a továbbiakban: WAG) vonatkozó, valamint a vasúti rendszernek a fogyatékossággal élő és a csökkent mozgásképességű személyek általi hozzáférhetőségére (a továbbiakban: PRM) vonatkozó egységes műszaki előírások, a fuvarozási szolgáltatások telematikai alkalmazásaira vonatkozó egységes műszaki előírás I. függelékében említett, a fuvarozási szolgáltatások telematikai alkalmazásainak átjárhatóságára vonatkozó műszaki előírás (a továbbiakban: FTA ÁME) műszaki dokumentumai, valamint a vonatösszeállításra és az útvonallal való összeegyeztethetőség ellenőrzéseire (a továbbiakban: TCRC) alkalmazandó egységes műszaki előírások és az infrastruktúra alrendszerre (a továbbiakban: INF) alkalmazandó egységes műszaki előírások elfogadása vagy módosítása.
                  
               
                     (5)
                  
                  
                     A G. függelék (a továbbiakban: ATMF) 15. cikke 2. §-ának megfelelően a CTE feladata, hogy javaslatot tegyen az ATMF-nek a karbantartásért felelős szervezetek tekintetében történő felülvizsgálatára.
                  
               
                     (6)
                  
                  
                     A CTE a 2021. június 22-én tartandó 13. ülésének napirendjére tűzte a LOC PAS-ra vonatkozó egységes műszaki előírások, a WAG-ra vonatkozó egységes műszaki előírások és a PRM-re vonatkozó egységes műszaki előírások módosításaival kapcsolatos, a TCRC-re vonatkozó egységes műszaki előírások és az INF-re vonatkozó egységes műszaki előírások elfogadásával kapcsolatos, az FTA ÁME-nek az FTA egységes műszaki előírás I. függelékében felsorolt műszaki dokumentumai hivatkozásainak naprakésszé tételével kapcsolatos, továbbá az ATMF-nek a karbantartásért felelős szervezetek tekintetében történő felülvizsgálatával kapcsolatos határozatokra irányuló javaslatot.
                  
               
                     (7)
                  
                  
                     mivel a javasolt határozatok kötelező érvényűek lesznek az Unióra nézve, helyénvaló meghatározni az Unió által a CTE-ben és – az AMTF felülvizsgálatát érintően – az OTIF Felülvizsgálati Bizottságában képviselendő álláspontot.
                  
               
                     (8)
                  
                  
                     A javasolt határozatok célja a LOC PAS-ra, a WAG-ra, valamint a PRM-re vonatkozó egységes műszaki előírások összehangolása az (EU) 2020/387 bizottsági végrehajtási rendelettel (2), illetve az (EU) 2019/772 bizottsági végrehajtási rendelettel (3), a TCRC-re vonatkozó új egységes műszaki előírásoknak az (EU) 2019/773 bizottsági végrehajtási rendelettel (4) összhangban, és az INF-re vonatkozó új egységes műszaki előírásoknak az (EU) 2019/776 bizottsági végrehajtási rendelettel (5) módosított 1299/2014/EU bizottsági rendelettel (6) összhangban történő elfogadása, valamint az ATMF-nek a karbantartásért felelős szervezetek tekintetében történő felülvizsgálatára irányuló javaslatnak az OTIF Felülvizsgálati Bizottsága elé terjesztése az (EU) 2016/798 irányelvvel (7) való összehangolás érdekében.
                  
               
                     (9)
                  
                  
                     A javasolt határozatok összhangban állnak az Unió jogával és stratégiai célkitűzéseivel, mivel hozzájárulnak az OTIF jogszabályainak az uniós jog megfelelő rendelkezéseivel való összehangolásához, ezért azokat az Uniónak támogatnia kell,
                  
               ELFOGADTA EZT A HATÁROZATOT:
         
            1. cikk
            Az 1980. május 9-i Nemzetközi Vasúti Fuvarozási Egyezmény alapján létrehozott Műszaki Szakértői Bizottság 13. ülésén a mozdonyokra és személyszállító járművekre, a teherkocsikra, valamint a vasúti rendszernek a fogyatékossággal élő és a csökkent mozgásképességű személyek általi hozzáférhetőségére vonatkozó egységes műszaki előírások módosításainak elfogadásával, a vonatösszeállításra és az útvonallal való összeegyeztethetőség ellenőrzéseire, valamint az infrastruktúra alrendszerre alkalmazandó egységes műszaki előírások elfogadásával, a fuvarozási szolgáltatások telematikai alkalmazásainak átjárhatóságára vonatkozó műszaki előírásnak a fuvarozási szolgáltatások telematikai alkalmazásaira vonatkozó egységes műszaki előírás I. függelékében említett műszaki dokumentumai hivatkozásainak naprakésszé tételével, továbbá az ATMF-nek a karbantartásért felelős szervezetek tekintetében történő felülvizsgálatával kapcsolatban az Unió által képviselendő álláspont a következő:
            
                        1.
                     
                     
                        meg kell szavazni a mozdonyokra és személyszállító járművekre vonatkozó egységes műszaki előírások CTE által javasolt – a CTE-nek a TECH-20041-CTE13-UTP LOC PAS mellékletéről szóló és a TECH-20041 LOC PAS határozatról szóló munkadokumentumában meghatározott – módosításait;
                     
                  
                        2.
                     
                     
                        meg kell szavazni a teherkocsikra vonatkozó egységes műszaki előírások CTE által javasolt – a CTE-nek a TECH-20042-CTE13 WAG módosítástervezetről és a TECH-20042 WAG határozatról szóló munkadokumentumában meghatározott – módosításait;
                     
                  
                        3.
                     
                     
                        meg kell szavazni a vasúti rendszernek a fogyatékossággal élő és a csökkent mozgásképességű személyek általi hozzáférhetőségére vonatkozó egységes műszaki előírások CTE által javasolt – a CTE-nek a TECH-20043-CTE UTP PRM módosítástervezetről és a TECH-20043 PRM határozatról szóló munkadokumentumában meghatározott – módosításait;
                     
                  
                        4.
                     
                     
                        meg kell szavazni a vonatösszeállításra és az útvonallal való összeegyeztethetőség ellenőrzéseire alkalmazandó egységes műszaki előírások CTE által javasolt – a CTE-nek a TECH-20039 UTP TCRC és a TECH-20039 TCRC határozatról szóló munkadokumentumában meghatározott – elfogadását;
                     
                  
                        5.
                     
                     
                        meg kell szavazni az infrastruktúra alrendszerre alkalmazandó egységes műszaki előírások CTE által javasolt – a CTE-nek a TECH-20040-UTP INF tervezetről és a TECH-20040 INF határozatról szóló munkadokumentumában meghatározott – elfogadását;
                     
                  
                        6.
                     
                     
                        meg kell szavazni az FTA ÁME-nek az FTA egységes műszaki előírás I. függelékében felsorolt műszaki dokumentumai hivatkozásainak a CTE által javasolt – a CTE-nek a TECH-21009-CTE UTP TAF határozatról szóló munkadokumentumában meghatározott – naprakésszé tételét;
                     
                  
                        7.
                     
                     
                        meg kell szavazni az ATMF-nek a karbantartásért felelős szervezetek tekintetében történő – a CTE-nek a TECH-20045 ATMF határozatról szóló munkadokumentumában meghatározott – felülvizsgálatát.
                     
                  
         
            2. cikk
            A CTE határozatait az elfogadásukat követően – hatálybalépésük napját megjelölve – ki kell hirdetni az Európai Unió Hivatalos Lapjában.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2021. június 3-án.
            
               
                  a Tanács részéről
               
               
                  az elnök
               
               P. N. SANTOS
            
         
         
            (1)  A Tanács 2013/103/EU határozata (2011. június 16.) az Európai Uniónak az 1999. június 3-i vilniusi jegyzőkönyvvel módosított, 1980. május 9-i Nemzetközi Vasúti Fuvarozási Egyezményhez (COTIF) való csatlakozásáról szóló, az Európai Unió és a Nemzetközi Vasúti Fuvarozásügyi Államközi Szervezet közötti megállapodás aláírásáról és megkötéséről (HL L 51., 2013.2.23., 1. o.).
         
            (2)  A Bizottság (EU) 2020/387 végrehajtási rendelete (2020. március 9.) a 321/2013/EU, az 1302/2014/EU és az (EU) 2016/919 rendeletnek a felhasználási terület kiterjesztése és az átmeneti időszakok tekintetében történő módosításáról (HL L 73., 2020.3.10., 6. o.).
         
            (3)  Bizottság (EU) 2019/772 végrehajtási rendelete (2019. május 16.) az 1300/2014/EU rendeletnek az eszközleltár tekintetében a hozzáférhetőség korlátainak azonosítása, a felhasználók tájékoztatása, valamint a hozzáférhetőséggel kapcsolatos előrelépés figyelemmel kísérése és értékelése céljából történő módosításáról (HL L 139I, 2019.5.27., 1. o.).
         
            (4)  A Bizottság (EU) 2019/773 végrehajtási rendelete (2019. május 16.) az Európai Unió vasúti rendszerének forgalomüzemeltetés és -irányítás alrendszerére vonatkozó átjárhatósági műszaki előírásokról és a 2012/757/EU határozat hatályon kívül helyezéséről (HL L 139I., 2019.5.27., 5. o.).
         
            (5)  A Bizottság (EU) 2019/776 végrehajtási rendelete (2019. május 16.) a 321/2013/EU, az 1299/2014/EU, az 1301/2014/EU, az 1302/2014/EU, az 1303/2014/EU és az (EU) 2016/919 bizottsági rendeletnek, valamint a 2011/665/EU bizottsági végrehajtási határozatnak az (EU) 2016/797 európai parlamenti és tanácsi irányelvvel való összehangolása tekintetében történő módosításáról, valamint az (EU) 2017/1474 felhatalmazáson alapuló bizottsági határozat konkrét célkitűzéseinek végrehajtásáról (HL L 139I., 2019.5.27., 108. o.).
         
            (6)  A Bizottság 1299/2014/EU rendelete (2014. november 18.) az Európai Unió vasúti rendszerének infrastruktúra alrendszerére vonatkozó átjárhatósági műszaki előírásokról (HL L 356., 2014.12.12., 1. o.).
         
            (7)  Az Európai Parlament és a Tanács (EU) 2016/798 irányelve (2016. május 11.) a vasútbiztonságról (HL L 138., 2016.5.26., 102. o.).